**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Predmet zákazky nie je rozdelený na časti. Záujemca musí predložiť ponuku na celý predmet zákazky.

Verejný obstarávateľ sa v rámci prípravnej fázy verejného obstarávania zaoberal možnosťou/nemožnosťou rozdelenia predmetu zákazky na časti. Verejný obstarávateľ po analýze svojich potrieb, ako aj potenciálneho a relevantného trhu dospel k záveru, že nerozdelí predmet zákazky na časti a neumožní v tomto verejnom obstarávaní predkladanie ponúk na časti.

Verejný obstarávateľ uvádza, že ním obstarávaný tovar a všetky súvisiace služby, vrátane zabezpečenia 5-ročnej licenčnej podpory tvoria plnenia, ktoré spolu bezprostredne súvisia, pričom ich na relevantnom trhu poskytuje rovnaký okruh potenciálnych hospodárskych subjektov.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na vecné, funkčné aj časové väzby a charakter predmetu zákazky, by bolo rozdelenie predmetu zákazky po technickej stránke nelogické, neúčelné a nehospodárne. Trhová konzultácia potvrdila nutnosť ďalšieho nerozdelenia predmetu zákazky.